મુંબઇમાં મધ્ય અને પશ્ચિમ રેલવેના વિવિધ સ્ટેશનોના રેલવે પાટા પર પાણી ફરી વળ્યા છે અને ટ્રેન નિર્ધારિત સમય કરતા 30 મીનિટ મોડી ચાલી રહી છે. અધિકારીઓ દ્વારા જણાવવામાં આવ્યા અનુસાર, મહારાષ્ટ્ર અને દક્ષિણ ગુજરાતમાં ભારે વરસાદના કારણે મુંબઇ-અમદાવાદ અને મુંબઇ નવી દિલ્હી માર્ગ પર શુક્રવારે સવારથી રેલવે વ્યવહાર ખોરવાયો છે. દક્ષિણ ગુજરાતમાં વલસાડમાં વરસાદની સૌથી વ્યાપક અસર જોવા મળી રહી છે, જ્યાં પાણી રેલવે ટ્રેક પર બે ફૂટ સુધી ભરાઇ ગયા છે, જેના કારણે સ્થાનિક અને લાંબા રૂટની ટ્રેનને રદ કરી દેવામાં આવી છે. એક રેલવે અધિકારીએ જણાવ્યું કે, પાણીનું સ્તર ઓછું થાય ત્યાં સુધી મુંબઇ-અમદાવાદ અને મુંબઇ-નવી દિલ્હી માર્ગમાં જતી ટ્રેનને વિભિન્ન સ્ટેશનો પર નિયંત્રિત કરી શકાય છે. અહીં તસવીરોમાં દક્ષિણ ગુજરાતમાં પડેલો ભારે વરસાદ અને તેના કારણે વલસાડ સહિતના વિસ્તારોમાં ભરાયેલું પાણી દર્શાવવામાં આવ્યું છે.